Sandro Botticelli

Sandro Botticelli (ca.  1445 - 17 Mei 1510) was 'n Italiaanse skilder van die Florentynse skool tydens die vroeë Renaissance. Na sy dood het sy reputasie versleg, maar laat in die 19de eeu het daar hernieude bewondering in sy werk ontstaan. Sy Geboorte van Venus en Primavera word onder die bekendste Florentynse kunswerke gereken. 

In Januarie 2021 is 'n portret (Jong man met 'n medalje) deur Botticelli vir 'n verstommende $92 miljoen (ongeveer R1,3 miljard) verkoop tydens 'n veiling van Sotheby's in New York.https://maroelamedia.co.za/nuus/wereld/botticelli-portret-verkoop-vir-r13-miljard/ Opgespoor en besoek op 2 Februarie 2021 Dit is die hoogste prys nóg vir 'n skildery deur Botticelli wat tydens 'n veiling behaal is. Die skildery is vermoedelik in die 1470's of 1480's geskilder en beeld 'n jong man in sy laat-tienerjare met lang goudbruin hare uit. Die jong man hou 'n skyf vas met 'n portret van 'n bebaarde heilige, met die regterhand effens gelig. Die portret is vermoedelik geskoei op 'n skildery van die 14de eeuse skilder Bartolomeo Bulgarini.

 Galery 

 Verwysings 

Kategorie:Italiaanse skilders
Kategorie:Geboortes in 1445
Kategorie:Sterftes in 1510